|  |
| --- |
| Pentatonix |
|  
Pentatonix 2015 m. |
| Biografija |
| Kilmė | Arlingtonas, Teksasas, JAV |
| Žanrai | A cappella, pop, R&B, soul |
| Aktyvumo metai | 2011–dabar |
| Įrašų kompanija | RCA, Madison Gate |
| Svetainė | ptxofficial.com |
| Nariai |
| Scott HoyingMitch GrassiKirstin MaldonadoMatt SalleeKevin Olusola |
| Buvę nariai |
| Avi Kaplan |

**Pentatonix** (dažnai trumpinama kaip **PTX**) – amerikiečių vokalinis ansamblis iš Arlingtono, susikūręs 2011 m. Grupės repertuarą sudaro tiek savos kūrybos dainos, tiek įvairių kitų atlikėjų koveriai. Grupė išgarsėjo 2011 m. laimėjusi NBC kanalo rengiamą konkursą „The Sing-Off". Konkurso prizas - $200 000 ir kontraktas su Sony Music. Po pergalės ansamblis sukūrė savo kanalą YouTube tinkle ir šiuo metu grupės muziką platina „Madison Gate Records".

Šiuo metu grupės YouTube kanalas turi daugiau nei 10 milijonų prenumeratorių ir daugiau nei 1.54 milijardų peržiūrų. Šis kanalas šiuo metu yra 13-toje vietoje tarp daugiausia prenumeratorių turinčių muzikos kanalų (kanalas yra 44-tas tarp visų kanalų). „Pentatonix" sėkmingiausias vaizdo įrašas yra skirtas duetui „Daft Punk", šis įrašas turi daugiau nei 200 milijonų peržiūrų.

Grupės debiutinis extended play (EP) „PTX, Volume 1" ir kalėdinis EP „PTXmas" buvo išleisti 2012 m. Kitais metais buvo išleistas trečiasis EP „PTX, Vol. II", kuris debiutavo 1-oje Billboard nepriklausomų albumų topo pozicijoje. 2014 m. gegužę „Pentatonix" pasirašė kontraktą su „RCA Records". Tais pačiais metais grupė išleido EP „PTX, Vol. III" ir du studijinius albumus „PTX, Vols. 1 & 2" (albumas išleistas Japonijoje, Korėjoje ir Australijoje) ir „That's Christmas to Me". 2014 m. gruodžio 24 d. grupės kalėdiniam albumui buvo suteiktas JAV platininis sertifikatas, o 2016 m. vasario 11 d. dvigubas platininis sertifikatas. Šis albumas tapo 4-tu geriausiai parduodamu albumu JAV 2014 m. 2015 m. spalio 16 d. išleistas studijinis albumas „Pentatonix", kuris debiutavo pirmojoje „Billboard 200" reitingo vietoje. Naujausiasis grupės albumas „Holidays Around the World" išleistas 2022 m. spalį.

Grupė yra laimėjusi tris Grammy apdovanojimus.

Grupės nariai
-------------

* Scott Hoying – baritonas (2011–dabar)
* Mitch Grassi – tenoras (2011–dabar)
* Kirstie Maldonado – sopranas (2011–dabar)
* Matt Sallee – bosas (2017–dabar)
* Kevin Olusola – vokalinė perkusija, bitboksas, pritariamieji vokalai, violončelė (2011–dabar)

**Buvę nariai**

* Avi Kaplan – bosas, vokalinė perkusija (2011–2017)

Karjera
-------

### Pradžia

Grupė pradėjo formuotis kai trys draugai (Kirstie Maldonado, Mitch Grassi ir Scott Hoying), kurie augo drauge išgirdo apie vietinės radijo stoties organizuojama konkursą, kurio prizas buvo susitikimas su komedijos-dramos „Glee" aktoriais. Draugai konkursui sukūrė „Telephone" trio versiją. Draugų grupelė susilaukė dėmesio savo mokykloje ir ten organizavo pasirodymus, nors konkurso ir nelaimėjo. Be to jie pradėjo kelti vaizdo įrašus į YouTube ir susilaukę pozityvių atsiliepimų nusprendė tęsti savo pasirodymus.

Hoying baigęs mokyklą pradėjo populiariosios muzikos studijas pietų Kalifornijos universitete, o Maldonado pradėjo muzikinio teatro studijas Oklahomos universitete. Besimokydamas universitete Hoying prisijungė prie vokalinio ansamblio „SoCal VoCals". Apie konkursą „The Sing-Off" jis sužinojo iš kito šios grupės nario, Ben Bram. Hoying pakvietė Maldonado ir Grassi dalyvauti konkurse, Bram pasiūlė, kad grupei reikia boso ir bitbokso atlikėjo. Hoying susipažino su Avi Kaplan per bendrą draugą ir pakvietė jį prisijungti prie grupės, Kaplan tuo metu jau buvo gerai žinomas kaip atlikėjas. Po to draugų trio pakvietė prisijungti Kevin Olusola, kurio vaizdo įrašas tuo metu buvo itin populiarus. Įrašė Olusola groja violončele ir „bitboksina" (vadinama „celloboxing").

Grupė susitiko dieną prieš prasidedant „The Sing-Off" konkurso perklausoms. Grupė pateko į konkursą ir sėkmingai jį laimėjo.

### The Sing-Off (2011)

Grupė konkurso metu atliko šias dainas.

| Serija | Tema | Daina | Originalus atlikėjas |
| --- | --- | --- | --- |
| 2 | Įžymios atlikėjų dainos | „E.T." | Katy Perry |
| 4 | Dabartiniai hitai | „Your Love Is My Drug" | Ke$ha |
| 1960 m. favoritai | „Piece of My Heart" | Erma Franklin |
| 5 | Nuodėmingi malonumai | „Video Killed the Radio Star" | The Buggles |
| 6 | Hip-Hop | „Love Lockdown" | Kanye West |
| 7 | Žvaigždės mišinys | „Oops!... I Did It Again", „Toxic" ir „Hold It Against Me" mišinys | Britney Spears |
| 8 | Roko klasika | „Born to be Wild" | Steppenwolf |
| Country hitai | „Stuck Like Glue" | Sugarland |
| 9 | R&B | „OMG" | Usher (su will.i.am) |
| „Let's Get It On" | Marvin Gaye |
| 10 | Mix | „Forget You" / „Since U Been Gone" | Cee Lo Green / Kelly Clarkson |
| Teisėjų pasirinkimas | „Dog Days Are Over" | Florence and the Machine |
| 11(Finalas) | Pirmasis pasirodymas | „Without You" | David Guetta (su Usher) |
| Antrasis pasirodymas | „Give Me Just One Night (Una Noche)" | 98 Degrees (su Nick Lachey) |
| Pergalės daina | „Eye of the Tiger" | Survivor |

### „PTX Vol. 1" ir „PTXMas" (2011–13)

„Pentatonix" koncertas Paryžiuje 2013 m.
Scott Hoying ir Kirstie Maldonado metė koledžą, o Mitch Grassi praleido savo paties mokyklos baigimo ceremoniją, nes tikėjosi laimėti „The Sing-Off" konkursą. Po pergalės visi grupės nariai persikėlė į Los Andželą su tikslu išgarsėti.

2012 m. sausį grupė pradėjo kurti savo pirmąjį albumą. Per šešis mėnesius, kol grupė įrašinėjo ir kūrė originalias dainas, „Pentatonix" dainas kėlė ir į savo YouTube kanalą. Intervių metu grupės nariai minėjo, kad tai leido jiems išlikti aktualiais ir pritraukti daugiau fanų. Beveik visi jų vaizdo įrašai („Somebody That I Used to Know", „Gangnam Style", „We Are Young") išpopuliarėjo.

Pirmasis grupės extended play (EP) „PTX, Volume 1" buvo išleistas 2012 m. birželio 26 d. ir debiutavo 14-toje pozicijoje JAV „Billboard 200" tope. Buvo parduota 20 000 kopijų per pirmąją savaitę. Įrašas buvo reklamuojamas žiniasklaidoje, grupė pasirodė kiniškoje „The Sing-Off" versijoje. 2012 m. rudenį grupė taip pat pradėjo savo pirmąjį koncertinį turą, kuris vyko 30 miestų.

Grupės EP skirtas kalėdoms „PTXmas" buvo išleistas 2012 m. lapkričio 13 d. Grupė sekančią dieną išleido vaizdo įrašą skirtą dainai „Carol of the Bells". Šis EP buvo išleistas iš naujo 2013 m. lapkričio 19 d. kaip delux versija, kurioje buvo du papildomi takeliai. Daina „Little Drummer Boy" pateko į kelias „Billboard" topų kategorijas ir gavo kelis žurnalo apdovanojimus. 2012 m. „PTXmas" vėl pateko į „Billboard" topus, tuo metu grupė jau buvo išleidusi daugiau albumų todėl topuose buvo net 3 grupės albumai.

### „PTX Vol. II" (2013–14)

Antrasis grupės koncertinis turas prasidėjo 2013 m. sausio 24 d. ir baigėsi 2013 m. gegužės 11 d. Tuo metu grupė kūrė savo EP „PTX Vol. II". Pirmasis grupės singlas „Can't Hold Us" buvo išleistas 2013 m. rugpjūčio 20 d. Grupė pasirodė „The Ellen DeGeneres Show" po to kai jų YouTube vaizdo įrašas „The Evolution of Beyoncé" tapo populiarus.

EP buvo išleistas 2013 m. lapkričio 5 d. kartu su singlu, kuris yra sudarytas iš dueto „Daft Punk" dainų. Šis singlas laimėjo du Grammy apdovanojimus. „PTX, Vol. II" debiutavo 10-oje „Billboard 200" topo pozicijoje ir per pirmąją savaitę buvo parduotos 31 000 EP kopijos.

Pentatonix 2014 m.
2014 m. gegužę grupė pasirašė kontraktą su „RCA Records". Liepos 30 d. grupė, padedama įrašų kompanijos, išleido savo pirmąjį albumą „PTX, Vols. 1 & 2". Albume sudėti takeliai iš ankstesnių EP ir keturi papildomi takeliai, kurie buvo anksčiau išleisti kaip singlai.

### „PTX Vol. III" ir „That's Christmas to Me" (2014)

2014 m. rugpjūti buvo paskelbta, kad grupės EP „PTX, Vol. III" bus išleistas 2014 m. rugsėjo 23 d. EP buvo galime užsisakyti iš anksto. „PTX, Vol. III" debiutavo 5-toje „Billboard 200" pozicijoje.

Antrasis kalėdinis grupės albumas „That's Christmas to Me" buvo išleistas 2014 m. spalio 21 d. Albumas JAV tope pasiekė 2-ąją, o Kanados 4-ąją poziciją. 2014 m. gruodžio 10 d. JAV albumui buvo suteiktas auksinis sertifikatas, o gruodžio 24 d. platininis sertifikatas. „That's Christmas to Me" 2014 m. tapo 4-as geriausiai parduodamas albumas JAV, buvo parduota 1.14 milijonų kopijų.

### Albumas „Pentatonix" (2015-dabar)

2014 m. gruodį Scott Hoying teigė, kad grupė linksta prie originalios muzikos kūrimo, ir kad planuojama išleisti albumą susidedanti tik iš originalių dainų.

2015 m. rugpjūčio 28 d. grupė savo socialiniuose tinkluose paskelbė, kad albumas „Pentatonix" bus išleistas 2015 m. spalio 16 d.

2015 m. rugsėjo 4 d. buvo išleistas pirmasis singlas iš albumo „Can't Sleep Love". Po dviejų savaičių buvo išleista kita dainos versija, kurią grupė atliko kartu su JAV atlikėja Tink. 2015 m. spalio 9 d. buvo išleistas antrasis singlas „Where Are Ü Now". Albumas buvo išleistas viena diena anksčiau, kaip staigmena fanams. Tą pačią dieną grupė išleido savo trečiąjį albumo singlą „Sing".

Albumas debiutavo 1-oje JAV „Billboard 200" pozicijoje. 2016 m. vasario 8 d. albumui buvo suteiktas auksinis sertifikatas.

### Kiti įrašai

2013 m. kovą grupė kartu su Lindsey Stirling išleido dainą „Radioactive" (originalus atlikėjas „Imagine Dragons"). Tų pačių metų liepą grupė kartu su „American Idol" dalyviais išleido „The Wizard of Ahhhs".

Diskografija
------------

* *PTX, Vols. 1 & 2* (2014)
* *PTX* (2014)
* *That’s Christmas to Me* (2014)
* *Pentatonix* (2015)
* *A Pentatonix Christmas* (2016)
* *PTX, Vol. IV: Classics* (2017)
* *PTX Presents: Top Pop, Vol. I* (2018)
* *Christmas Is Here!* (2018)
* *We Need a Little Christmas* (2020)
* *The Lucky Ones* (2021)
* *Evergreen* (2021)
* *Holidays Around the World* (2022)

Koncertų turai
--------------

### Kaip pagrindinė grupė

* VIP Tour (2012–2014)
* On My Way Home Tour (2015)
* Pentatonix World Tour (2016–2017)
* A Pentatonix Christmas Tour (2017)
* PTX Summer Tour 2018 (2018)
* Christmas Is Here Tour (2018)
* Pentatonix: The World Tour (2019–2023)
* The Evergreen Tour (2021)
* Pentatonix: A Christmas Spectacular (2022)

### Kaip apšildanti grupė

* Piece by Piece Tour (2015, Kelly Clarkson)

Nuorodos
--------

* Oficiali svetainė
* Pentatonix YouTube kanalas
* Pentatonix svetainėje Last.fm

Išnašos
-------

1. ↑
2. ↑
3. ↑   Archyvuota kopija 2016-03-04 iš Wayback Machine projekto.
4. ↑
5. 1 2
6. ↑
7. ↑
8. ↑   Archyvuota kopija 2016-05-29 iš Wayback Machine projekto.
9. ↑  „Pentatonix Are Kick-Starting the Season with 'Holidays Around the World' : 'We're Really Proud'". *Peoplemag* (anglų). Nuoroda tikrinta 2022-11-15.
10. ↑
11. ↑
12. ↑   Archyvuota kopija 2012-09-12 iš Wayback Machine projekto.
13. ↑
14. ↑
15. ↑
16. ↑
17. ↑   Archyvuota kopija 2016-09-11 iš Wayback Machine projekto.
18. ↑
19. ↑   Archyvuota kopija 2016-09-19 iš Wayback Machine projekto.
20. ↑   Archyvuota kopija 2013-11-13 iš Wayback Machine projekto.
21. ↑
22. ↑
23. ↑
24. ↑   Archyvuota kopija 2016-12-28 iš Wayback Machine projekto.
25. ↑   Archyvuota kopija 2018-09-20 iš Wayback Machine projekto.
26. ↑   Archyvuota kopija 2014-09-21 iš Wayback Machine projekto.
27. ↑   Archyvuota kopija 2016-03-04 iš Wayback Machine projekto.
28. ↑
29. ↑
30. ↑
31. ↑
32. ↑
33. ↑
34. ↑   Archyvuota kopija 2014-10-15 iš Wayback Machine projekto.
35. ↑
36. ↑
37. ↑
38. ↑
39. ↑
40. ↑
41. ↑
42. ↑